

FORMULAR DE APLICAŢIE

pentru proiectele educative derulate în anul școlar 2011-2012

INFORMAȚII DESPRE APLICANT

Numele și adresa unității: Colegiul Tehnic  “CONSTANTIN BRÂNCUŞI” PETRILA   
Nivelul de învățământ: liceal
Numărul elevilor din școala: 943
Numărul cadrelor didactice din școala: 56
Coordonatorul activității (nume, date de contact): Consilier educativ Belgiu Gabriela
belgiugabriela@yahoo.com, tel. 0722487025
INFORMAȚII DESPRE PROIECT
1. Titlul activității: Un altfel de Spring Day
2. Domeniul în care se încadrează proiectul (cultural – artistic, tehnico – științific, sportiv – turistic, cetățenie democratică,altele (precizaţi)): cultural – artistic, caritabil
3. Scopul activității:  Dezvoltarea simţului artistic şi a atitudinii moral-creştine 

4. Obiectivele educaționale ale activității: 
      - sprijinirea tuturor formelor de creativitate, printre care cea artistică;

      - crearea unui context care să permită tinerilor să dobândească competenţe de exprimare a propriei personalităţi; 

      -  promovarea cetăţeniei şi drepturilor fundamentale europene; 

      - dezvoltarea atitudinii moral-creştine la elevi, a sentimentului de empatie şi a solidarităţii cu cei care se află în dificultate

      - încurajarea participării elevilor la acţiuni de voluntariat
5.  Elevi participanți: 100
6. Durata și locul desfășurării activității: aprilie-mai 2012
7. Descrierea, pe scurt, a activității   
      Motto: „Exişti prin ceea ce faci.” (Federico Fellini)

Formarea Uniunii Europene nu a avut drept scop uniformizarea culturilor ci, dimpotrivă, păstrarea specificului cultural al fiecărui popor, din diversitatea de valori a fiecărei naţiuni rezultând frumuseţea ideii de unitate. Ca viitori cetăţeni europeni elevii trebuie să cunoască particularităţile şi caracteristicile ţărilor membre UE. Prin acest proiect se doreşte ca elevii să înveţe despre Uniunea Europeană, să evidenţieze particularităţile fiecărei ţări membre  subliniind că fiecare popor are tradiţii, cultură care merită a fi cunoscute. În acest an spectacolul „Sărbătoarea primăverii” va avea şi un scop caritabil. La iniţiativa Consiliului Elevilor spectacolul se va desfăşura la Casa de Cultură Ladislau Schmidt Petrila iar  fondurile obţinute vor fi donate familiei unei eleve din clasa a X-a  a cărei soră a suferit o operaţie pe creier.
   Activităţi:

   1.Constituirea echipei coordonatoare de proiect, formată din reprezentanţii claselor;

   2.Realizarea unui poster informativ despre proiect;

   3.Promovarea proiectului la clase şi înscrierea colectivelor de elevi în proiect prin alegerea unei ţări pe care doresc s-o reprezinte;

   4. Echipele vor realiza o incursiune  în ţara selectată, modalităţile de realizare fiind alese de elevi (prezentări power point, scenete, momente artistice, etc).

   5. Realizarea unui spectacol care să reunească aceste prezentări;

   6. Premierea claselor;

   7. Realizarea unui CD care să cuprindă aceste prezentări precum şi imagini şi filmări de la spectacol;

   8. Donarea sumei obţinute familiei.

8. Descrierea, pe scurt, a rezultatele obținute în urma activități

La realizarea proiectului au participat peste 100 de elevi şi 13 cadre didactice. Au fost prezentate zece ţări membre ale Uniunii Europene (România, Anglia, Italia, Franţa, Grecia, Olanda, Spania, Ungaria, Portugalia, Bulgaria) în cele mai diverse moduri: prezentări power point, scenete, momente muzicale, dans popular. Spectacolul „Sărbătoarea primăverii” s-a desfăşurat în ziua de 21 mai la Casa de cultură „Ladislau Schmidt” şi a fost primit cu deosebit entuziasm de cei peste 300 de spectatori . Întrucât spectacolul a avut şi un scop umanitar, manifestarea a debutat cu licitaţia unui tablou pictat de elevul Zmed Adrian din clasa a XII a D şi, de asemenea, sumele rezultate din vânzarea biletelor au avut acelaşi destinatar: familia unei eleve din clasa a X-a . În urma realizării proiectului s-a obţinut suma de 1170 lei. Juriul concursului a premiat clasele participante cu diplome şi premii.

